open-index/open-wikipedia-markdown huggingface dataset:
Polo under sommer-OL

**Polo under Sommer-OL**. Polo var med på det olympiske programmet for første gang i 1900 i Paris. Der var med som olympisk øvelse ytterligere fire ganger, 1908 i London, 1920 i Antwerpen, 1924 i Paris og 1936 i Berlin.

## Medaljestatistikk

## Eksterne lenker
* Resultater og profilside  på sports-reference.com
Fylkesvei 4160

**Fylkesvei 4160** går mellom Svindland – Hangelandsvika i Kvinesdal kommune. Veien er 4,8&nbsp;km lang.

## Historikk
Strekningene mellom Hangelandsvika og Feda, og mellom Nygård og Svindland, var tidligere del av europavei 39. Veien ble nedgradert da den nye traséen på E39 ble tatt i bruk i 2006.

Frem til 2019 hadde veien betegnelsen fylkesvei 804 (Vest-Agder).

## Kommuner og knutepunkter

*Nygård

## Referanser




## Eksterne lenker
* Vegvesenets vegkart 
*
Lille Grensen (Oslo)

**Lille Grensen** (3-7, 2) er en liten gågate i Oslo som er en avstikker fra Grensen ved Akersgata til Stortings plass. 

## Litteratur
* 

## Eksterne lenker
*
Liste over innsjøer i Østfold

**Liste over innsjøer i Østfold** er innsjøer som helt eller delvis ligger innenfor grensene til Østfold fylke.

}

|}

## Kilder
*
Polo under Sommer-OL 1908

**Polo under Sommer-OL 1908** ble arrangert 18. og 21. juni 1908 på Hurlingham Polo Grounds i Fulham i London.

Polo var med på det olympisk programmet for annen gang, forrige gang var 1900 i Paris. Tre lag deltok, alle lagene var fra Storbritannia, to engelske og et fra Irland. De to engelske lagene møttes i første kampen 18. juni. Roehampton vant over Hurlingham med 3-1. Den andre kampen ble spilt 21. juni mellom Roehampton og det irske laget, Roehampton vant med 8-1 og var dermed olympiske mestere. Det ble aldri spilt noen bronsefinale mellom Hurlingham og det irske laget, og begge lagene fikk sølvmedaljer.

## Medaljefordeling

## Resultater

;Fotnoter

### Medaljevinnere

## Referanser


## Eksterne lenker
* Polo at the 1908 Summer Olympics hos olympedia.org
* Resultater og profilside  hos sports-reference.com
Tynedale

**Tynedale** er et administrativt distrikt i Northumberland i England. Administrasjonssenteret er Hexham, og distriktet har navn etter elven Tyne. Det er landets nest største distrikt etter areal, etter East Riding of Yorkshire, og et av de med lavest befolkningstetthet. Tynedale er større enn flere grevskap, som Nottinghamshire, Leicestershire og Hertfordshire. 

Distriktet ble opprettet 1. april 1974 ved sammenslåing av Hexham, Prudhoe, Bellingham landdistrikt, Haltwhistle landdistrikt og Hexham landdistrikt. 

Deler av Hadrians mur ligger i Tynedale. 

## Steder i distriktet

*Acomb, Allendale
*Bardon Mill, Bavington, Bellingham, Birtley, Blanchland, Broomhaugh and Riding, Broomley, Bywell
*Chollerton, Coanwood, Corbridge, Corsenside
*Falstone, Featherstone
*Greenhead, Greystead
*Haltwhistle, Hartleyburn, Haydon, Healey, Hedley, Henshaw, Hexham, Hexhamshire, Hexhamshire Low Quarter, Horsley, Humshaugh
*Juniper
*Kielder, Kirkwhelpington, Knaresdale with Kirkhaugh
*Melkridge, Mickley
*Newbrough
*Otterburn, Ovingham, Ovington
*Plenmeller with Whitfield, Prudhoe
*Rochester
*Sandhoe, Shotley Low Quarter, Simonburn, Slaley, Stocksfield
*Tarset, Thirlwall
*Wall, Warden, Wark, West Allen, Whitfield, Whittington, Wylam
Wansbeck

**Wansbeck** er et administrativt distrikt i Northumberland i England. Administrasjonssenteret er Ashington, og distriktet har navn etter elven Wansbeck. Det består for det meste av urbaniserte områder.

Distriktet ble opprettet 1. april 1974 ved sammenslåing av Ashington, Bedlingtonshire og Newbiggin-by-the-Sea. 

## Steder i distriktet

* Ashington
* Bedlington
* Newbiggin-by-the-Sea
Fylkesvei 4198

**Fylkesvei 4198** går mellom Netland og Knaben i Kvinesdal.

Frem til 2019 hadde veien betegnelsen fylkesvei 839 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Wear Valley

**Wear Valley** er et administrativt distrikt i Durham i England. Administrasjonssenteret er Crook. Distriktet dekker det meste av Weardale, og har navn etter denne dalen. I øst er det for det meste urbaniserte områder, mens det i vest er landsbygd. 

Distriktet ble opprettet 1. april 1974 ved sammenslåing av Bishop Auckland, Crook and Willington, Tow Law og Weardale landdistrikt. 

## Steder i distriktet

* Bishop Auckland
* Crook
* Dene Valley
* Edmondbyers
* Hunstanworth
* Stanhope
* Tow Law
* West Auckland, Willington, Witton-le-Wear, Wolsingham
Armand Hammer United World College of the American West

**Armand Hammer United World College of the American West** er en av skolene til United World Colleges-stiftelsen. Skolen ble stiftet i 1982 av filantropen Armand Hammer. Skolen ligger i tettstedet Montezuma, like utenfor byen Las Vegas, i San Miguel fylke, New Mexico. Skolen sin administrasjon, to av internatene, kantinen, flere klasserom og fritidsarealer ligger i det gamle Montezuma Slott. Skolen som er en to-årig internatskole, har omtrent 200 elever fra rundt 90 forskjellige land. 

## Historie
Armand Hammer ønsket å åpne en skole for UWC-stiftelsen, og donerte en stor sum av sin private formue til dette formålet. Skolen ble innviet av daværende president i UWC-stiftelsen Prins Charles i 1982. Siden åpningen har omtrent 2500 elever fullført sin videregående utdannelse ved skolen. Det gamle Montezuma slott, som ligger sentralt på skolens område, sto i mange år tomt og forfallent, ble i 2001 totalrenovert og tatt i bruk av skolen.

## Opptak
Opptak til skolen er basert på personlig motivasjon og akademiske resultater, uavhengig av etnisk, nasjonal, religiøs eller økonomisk bakgrunn. Elever søker opptak til UWC sine skoler gjennom hvert lands respektive nasjonalkomitéer, som igjen avgjør hvem som får plass. Elevene er mellom 16 – 18 år ved opptak. Praktisk talt alle elever har blitt tildelt stipender og legater for å dekke skolepengene. Disse stipendene og legatene er finansiert av tidligere elver, andre givere, forskjellige nasjonalkomitéer og utdanningstipender fra diverse statlige institusjoner. Den norske nasjonalkomitéen sender hvert år to norske elever til skolen. 

## Aktiviteter ved skolen
Alle elevene studerer for å få det anerkjente International Baccalaureate Diploma. Dette er et krevende undervisningsprogram på videregående skole nivå, hvor elevene velger seks eller sju fag fra bestemte faggrupper. Skolen legger stor vekt på at elevene skal aktivt delta i diskusjoner og prosjektgrupper som tar for seg internasjonale spørsmål. 

Utenom det faglige programmet må elevene også delta i andre samfunnsnyttige aktiviteter. Eleven kan blant annet få avansert utdanning innen førstehjelp og delta i skolens søk og redningslag som deltar i redningsaksjoner etter behov i fjellområdene i det sørvestlige USA. Andre aktiviteter som tilbys er deltakelse i skogbrann forebyggende arbeid, leksehjelp til barn i området og besøkstjeneste til eldre og syke.

## UWC's motto
*UWC makes education a force to unite people, nations and cultures for peace and a sustainable future. We educate individuals to take responsibility for shaping a better world.*

## Eksterne lenker
* 
* United World Colleges
* Norske nasjonalkomitéen
AFI

**AFI** kan vise til:

*AFI (band)
*Det amerikanske filminstituttet
*Antarctic Funding Initiative
*Arbeidsforskningsinstituttet
Haugetveit

**Haugetveit** er en gård i Åraksbø i Bygland i Setesdal. Den er den høyestliggende gården i kommunen med sine 520 moh. Den ligger i enden av bygdevegen, Gardelene, som fører opp fra Åraksbø. Videre går bomvegen Årdalsveien 10 km videre østover fra gården, og Hovassveien går nordover til Hovatn. Denne er også bomveg.

## Drift
På gården drives melke- og kjøttproduksjon i tillegg til skogsdrift. Den har totalt om lag 90 mål dyrket mark og 7&nbsp;500 mål utmark, og en melkekvote på 45&nbsp;000 liter. 

## Bygninger
På gården står et gammelt setesdalsloft, lokalt kalt bur loft, trolig fra rundt 1600.  Det eldste stuehuset er fra 1800-tallet.

Gården har to driftsbygninger, en er nyoppsatt i 2004 og brukes til løsdrift. Den opprinnelige driftsbygningen blei satt opp i 1957. Kårhuset, som er bygd i setesdalsstil, ligger noe lengre sør for den opprinnelige driftsbygningen. I 1982 blei nytt hus satt opp på den gamle husmannsplassen Holtæ, som ligger noe lengre sør for kårhuset.

## Referanser


*
Pais

**Pais** er en blå vindrue som  hovedsakelig er dyrket fram i Sør-Amerika. De fleste vinstokkene dyrkes i Chile og Mexico. Den antas å være importert til denne regionen av de spanske conquistadorene på 1500-tallet.

I Chile er druen spesielt utbredt i de sørlige områder Maule og Bio-Bio. Viner lagd av pais har tradisjonelt vært ansett som middelmådige viner, men i 2010-årene satset vinbøndene mer på denne druen, og økte salget.

Druen har like egenskaper med druen mission eller druen criolla, som den heter i Argentina. Den kalles også Negra Peruana.

## Referanser
Strandafjellet

**Strandafjellet** er et skianlegg i Stranda kommune i Møre og Romsdal, åpnet for første gang i februar 1957. Kapasiteten den gang var 140 personer per time, trukket opp av en bensindrevet folkevognmotor.

Anlegget ble av Verdens Gang kåret til Norges beste skianlegg for offpist-kjøring. 

Strandafjellet skisenter har 6 heiser; en telemix gondol/6-seter til Roaldshornet, en 4-seter stolheis til Langedalsegga, to t-krok, samt to tallerken-heiser. Anlegget ligger langt øst i Sunnmørsalpene, ca 60 km fra Ålesund sentrum. 

På Strandafjellet foregår også det årlige skirennet, og folkefesten «Alperittet» som går fra toppen av Roaldshornet (1230 moh), og ca 6 km ned til kaikanten i Stranda sentrum. (3 moh.)

Første gang etter nysnø er det alltid folk som kommer lenge før heisen åpner for å være førstemann til Blådalen. Etter et langt bratt parti, kan man velge å enten kjøre tilbake til skitrekk-traséen eller fortsette nedover skogen mellom trær og hytter.

## Referanser


## Se også
* Liste over norske alpinanlegg

## Eksterne lenker
* Strandafjellet
* www.strandabooking.no
Bueskyting under Sommer-OL 1900

**Bueskyting under sommer-OL 1900** ble arrangert fra 27. mai til 26. august 1900 i Bois de Vincennes i Paris. Bueskyting var med på det olympiske programmet for første gang. 

Det ble konkurrert i sju øvelser, kun for menn, og totalt 153 bueskytere deltok. Konkurransen fant sted i parken Bois de Vincennes. Det var bare deltakere fra Frankrike, Belgia og Nederland. I tillegg ble det arrangert 12 øvelser i bueskyting som fra juli 2021 ikke lenger regnes som olympiske øvelser av Den internasjonale olympiske komité (IOK).

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Au cordon doré (33 m)

### Au cordon doré (50 m)

### Au chapelet (33 m)

### Au chapelet (50 m)

### Au Berceau Championnat du Monde

### Sur la perche à la herse

### Sur la perche à la pyramide

## Referanser


## Eksterne lenker
* Archery at the 1900 Summer Olympics hos olympedia.org
* Resultater og profilside  hos sports-reference.com
Sunndalsfjorden

:*Denne artikkelen er om fjorden i Møre og Romsdal. For fjorden i Nord-Trøndelag med samme navn, se [[Sunndalsfjorden (Nord-Trøndelag)]].*

**Sunndalsfjorden** er en fjord i Sunndal kommune i Møre og Romsdal. Fjorden er en fortsettelse av Tingvollfjorden, og går fra kommunegrensa ved Ballsneset inn til kommunesenteret Sunndalsøra. Noen ganger kalles begge fjordene under ett for Sunndalsfjorden. Den egentlige Sunndalsfjorden er 17&nbsp;kilometer lang, mens lengden sammen med Tingvollfjorden er 55&nbsp;kilometer.

På vestsida rundt halvveis inn i fjorden ligger Øksendalsbukta og Øksendalsøra, hvor Øksendalstunnelen går mot sørøst inn til Sunndalsøra. Tunnelen er en del av fylkesvei 62 som fortsetter videre nordover på vestsida av fjorden. På østsida av fjorden ligger bygda Oppdøl, hvor riksvei 70 kommer fra Ålvundeid og fortsetter inn fjorden til Sunndalsøra.

Elvene Driva og Litledalselva munner ut i Sunndalsfjorden ved Sunndalsøra. Her ligger også Aura kraftverk og et stort aluminiumsverk. Ved Øksendalsøra munner elva Usma ut i fjorden.

## Referanser
Hospitalsgata

**Hospitalsgata** finnes flere steder i Norge:
* Hospitalsgata (Oslo)
* Hospitalsgata (Stavanger)
* Hospitalsgata (Trondheim)

## Se også
* Hospitalgata som finnes i Larvik, Vadsø og Vardø.
Utah Jazz

**Utah Jazz** er et amerikansk basketballag som spiller i ligaen NBA. Laget holder til i Salt Lake City i Utah, og spiller hjemmekampene i EnergySolutions Arena.

## Hall of Fame
De følgende seks personene har hatt tilknytning til klubben, og er innvalgt i Naismith Memorial Basketball Hall of Fame:
*Walter «Walt» Bellamy
*Adrian Dantley
*Gail C. Goodrich
*Karl Malone
*Peter P. «Pete» Maravich
*John Stockton

## Eksterne lenker
*
Hospitalsgata (Oslo)

:::*Se [[Hospitalsgata|pekerside]] for flere forekomster av Hospitalsgata.*

**Hospitalsgata** er en gate på Hammersborg i bydel St. Hanshaugen i Oslo, som ikke har bebyggelse med adresse til gaten. Den er forlengelsen av Youngs gate fra Møllergata til Akersgata. Bebyggelsen ble revet i 1920-årene da Deichmanske bibliotek ble oppført og *Henrik Ibsens gate* (nå Hammersborggata) ble anlagt. Det meste av gaten ble lagt under «lokk» da Y-blokken i regjeringskvartalet ble oppført i slutten av 1960-årene og Arne Garborgs plass ble overbygd.

Navnet fikk gaten allerede i 1806 etter Militærhospitalet, som lå i nærheten. Før den gamle bebyggelsen ble revet, var gaten tilholdssted for en rekke begravelsesbyråer.

## Referanser


## Kilder
* 

## Eksterne lenker
* Faktaark hos Kartverket
* Lokalhistoriewiki
Iván Zamorano

**Iván Luis Zamorano Zamora** (født 18. januar 1967) er en chilensk tidligere profesjonell fotballspiller. På aldersbestemt nivå spilte angrepsspilleren for Cultural Villa México og Benito Juárez. Etterhvert spilte han seg inn på A-laget i Benito Juárez, og signerte sin første proffkontrakt. Etter åtte sesonger i den vesle klubben ble han solgt for 35&nbsp;000 pesos til Deportes Cobresal, fra en øde gruveregion ved navn El Salvador. Zamorano spilte for Deportes fra 1986 til 1988, og scoret imponerende 35 mål på 29 kamper.

Etter å ha overbevist i den chilenske serien tiltrakk prestasjonene hans seg naturligvis oppmerksomhet fra Europa. Bologna la pengene på bordet, og lokket det unge talentet over Atlanterhavet. Oppholdet ble dessverre en gigantisk skuffelse, og Zamorano fikk aldri spille noen obligatoriske kamper for italienerne. Neste stopp ble isteden Sveits og klubben St. Gallen. Zamorano spilte i den sveitsiske toppklubben fra 1988 til 1991, og scoret 33 mål på 56 kamper.

Denne prestasjonen la selvsagt større klubber merke til, og Zamorano skiftet klubb til Real Madrid. Etter en noe trøblete start ble han etterhvert fast på laget, og var en pålitelig målscorer i flere sesonger. Han ble i den spanske hovedstaden i fire sesonger, før han byttet klubb til Internazionale.

I 2001 vendte han nesa vestover igjen, og reiste tilbake til Sør-Amerika. Han spilte for Club de Fútbol América, før han avsluttet den fantastiske karrieren i favorittklubben Colo-Colo.

Zamorano la opp i 2004. Han spilte 69 landskamper for Chile og scoret 34 mål.

## Referanser


## Eksterne lenker
*
Arne Garborgs vei (Oslo)

:::*Se [[Arne Garborgs vei|pekerside]] for flere forekomster av Arne Garborgs vei.*

**Arne Garborgs vei** (1-31, 2-32) er en vei i bydel Østensjø. Den går fra Stordamveien og blir til en blindvei etter Solbergliveien.

Veien er oppkalt etter forfatteren Arne Garborg, og navnet ble vedtatt i 1954. Før dette het veien Hulda Garborgs vei, navngitt etter Arne Garborgs kone.

## Referanser




## Litteratur
* Oslo byleksikon
Bergfrue

**Bergfrue** er en flerårig urt i sildrefamilien. Den er den mest imponerende av sildreartene i Norge og kan ikke forveksles med andre planter.

Den er flerårig, men bladrosetten med blomsterstengelen dør etter frøsettingen. Siderosettene kan overleve. Blomstene er hvite og sitter i en blomsterstand med vanligvis 50 til 200 blomster. I særskilte tilfeller kan den ha over tusen enkeltblomster. Bladene er vintergrønne og omvendt eggforma. Planten vokser i bratte, fuktige klippevegger på kalkrik berggrunn.

Arten har en disjunkt utbredelse i Europa. Den er vanligst i Norge, og utbredelsesområdet strekker seg så vidt inn i Sverige. Videre finnes arten sørøst på Island, i Pyreneene og i vestlige og sentrale deler av Alpene. I Norge er den ganske vanlig i hele landet, og i fjellet finnes den opp til 1300&nbsp;moh.

Bergfrue ble kåret til Norges nasjonalblomst på en internasjonal botanisk kongress i Amsterdam i 1935. Den er også Møre og Romsdals fylkesblomst. Valle i Setesdal har også denne som sin kommuneblomst.

Den brukes av og til som fjellhageplante, men er ikke vanlig dyrket i Norge.

## Litteratur
* 
* 
* 
* 
* 

## Eksterne lenker
* 

* Urtekildens bildegalleri - bergfrue
* Fjelldronning (Bergfrue)  – vulkaner.no
Pietrelcina

**Pietrelcina** er en liten by i provinsen Benevento i regionen Campania i Italia.  Den ligger ca. 350 moh og har et noe svalere klima enn flatlandet nedenfor. Byen har en befolkning på 3 083 og er mest kjent for å være fødestedet til den hellige Pio av Pietrelcina, født Francesco Forgione (1887–1968) (også kjent som Padre Pio).

## Vennskapsbyer
Pietrelcina er vennskapsby med:

## Referanser


## Eksterne lenker
* 
* Fotogalleri fra Pietrelcina
Osterhaus’ gate (Oslo)

**Osterhaus’ gate** (1-27, 2-26) er en gate i strøket Hausmannsområdet i bydel St. Hanshaugen i Oslo. Gaten går fra Storgata til Møllergata. Den ble navngitt etter legatstifter og borgermester Nicolai Diderich Osterhaus (1754–1822)  i 1852.

## Bygninger
Av markante bygninger er Pinsemenigheten Bærøas hus i Osterhaus' gate 1. Lærernes Hus, Utdanningsforbundets konferansesenter står i 4a. I nummer 7 var Skandinavias første damphattefabrikk, eid av hattemaker Hans H. Holm. Dirigent og komponist Johan Gottfried Conradi bodde i nummer 11 på 1880-tallet. I nr 22 var Christiania Borgerskole, så Framhaldsskolen for jenter, siden Elvebakken videregående skole, før Oslo Voksenopplæring Rosenhof etablerte en avdeling i bygget. 

Nummer 27 ble bygget i 1903 på vegne av De siste dagers hellige. 
Bygården ble i 1995 kjøpt av Rød Valgallianse for penger partiet hadde fått gjennom partiskatt fra Erling Folkvord, gjennom hans periode på Stortinget. Byggården fikk tilnavnene O27 og Solidaritetshuset, og ble administrert gjennom selskapet Osterhausgate 27 AS, som forvaltet bygget på vegne av Rød Valgallianse, og senere Rødt.

Frem til bygget ble solgt av Rødt i 2015 var det i perioder tilholdssted for blant andre Kvinnefronten, Rød Ungdom, Fett - Feministisk tidsskrift og Den Etiopiske Foreningen. .

## Referanser
Heine

**Heine** kan være enten et familienavn eller et fornavn på gutt eller jente. 

Som etternavn er navnet brukt som patronym, det vil si at det er avledet av en person med dette navnet. Navnet er særlig kjent fra poeten Heinrich Heine og hans familie. I Heinrich Heines familie var navnet sagt å være avledet av det hebraiske navnet Chaim, samtidig som det kan ha vært påvirket av det allerede eksisterende nedertyske navnet.

## Etymologi
*Heine* er en opprinnelig tysk kortform av *Heinrich*, som igjen stammer fra gammelhøytysk *Haimirich*, og er dannet av leddene *haim*, «hjem» og *rich*, «mektig, konge». Navnet tilsvarer Henrik (Hendrik, Hinrich og lignende) som forekommer i det nedertyske språkområdet langs Nordsjøen, og som har spredd seg inn i Skandinavia, primært til Danmark og Norge. Navnet tilhører en stor familie av navn som er kognater med Henrik.

Navnet kan også være avledet av hebraiske *[[Chayyim]]* eller *[[Chaim]]*, «liv».

I finsk-ugriske språk som estisk, finsk, veps og ludisk betyr ordet *heine* «hø, gress».

## Utbredelse
Navnet *Heine* har vært brukt i Norge siden ca. 1600, særlig i Hordaland og Østfold. Det har også vært populært i Danmark og Sverige.

I Danmark hadde 1306 menn navnet i 2008. Navnet ble trolig innført til Norge primært gjennom dansk innflytelse. Per 2025 hadde 1256 menn i Norge Heine som fornavn. Navnet ble seksdoblet i popularitet i Norge fra slutten av 1990-årene til det nådde en topp i 2009, og er derfor sterkt assosiert med generasjon Y, selv om det også forekom mer sjeldent blant millenniumsgenerasjonen. Navnet har imidlertid en lang historie i Nordsjøområdet og er påvist på Færøyene også på 1500-tallet.

*Heine* er i dag et sjeldent mannsnavn, mest brukt i Norge og Danmark. Formen *Heini* er vanlig i Færøyene.

|}

*Heine* er også brukt som kvinnenavn, men er svært sjeldent. 

|}

## Kjente personer med navnet
Personene i listen er ordnet kronologisk etter fødselsår.
### Fornavn
* Heine Jonsson (Heini Havreki) (1514–1576), norsk-færøysk prest
* Heine Totland (født 1970), norsk sanger
* Heine T. Bakkeid (født 1974), norsk forfatter
* Heine Braeck (født 1974), norsk kunstner kjent for sin delfintatovering på armstumpen
* Heine Vestvik, norsk forfatter (født 1976)
* Heine Grov, norsk kokk

### Etternavn
* Heine, tysk/fransk jødisk bankierfamilie, bl.a.
** Heinrich Heine (1797–1856), tysk dikter 
** Salomon Heine, tysk bankier
** Michel Heine (1819–1904), fransk bankmann
* Bernd Heine (født 1939), tysk lingvist
* Helme Heine (født 1941), tysk barnebokforfatter og illustratør
* Alice Heine, fyrstinne av Monaco
* Christian Gottlob Heine, arkeolog

## Referanser


## Eksterne lenker
*
Valle prestegjeld

**Valle prestegjeld**, også benevnt **Setesdal prestegjeld**, var et prestegjeld tilhørende Otredal prosti i Agder og Telemark bispedømme i Den norske kirke. Det omfattet sogn i kommunene Valle og Bykle i Agder fylke, og hovedkirken var Valle kirke.

Valle prestegjeld og dets sogn er nå en del av Valle og Bykle kirkelige fellesråd, som er underlagt Otredal prosti.

## Historikk

*Vǫllr sókn* (norrønt) har sin opprinnelse fra kristningen av landet. *Setr* prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Prestegjeldet er i 1620 omtalt i Graagaas som *Settersdall Præstegjeld* under Robøgdelags Prouistij, tilhørende Stavanger stift. Det bestod på denne tiden av Walle hovedkircke og Hyllestad kircke. Ved kgl.res. av 6. mai 1682 ble prestegjeldet overført til det nye Christianssands stift.

Valle prestegjeld dannet grunnlaget for Valle formannskapsdistrikt, som ble opprettet i 1837.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker,
*Valle og Hylestad sogn:*
* Valle
* Hylestad
*Bykle sogn:*
* Bykle
* Fjellgardane

## Sogneprester i Valle prestegjeld
* Theis Salvesen (1989 – 2007)
* Leif Raustøl (1981 – 1988)

For en utfyllende oversikt, se eksterne lenker.

## Referanser


## Eksterne lenker
* Valle og Hylestad på kirken.no
* Bykle prestegjeld på kirken.no
* Prestar i Valle
Sverre Strandli

**Sverre Gunnar Strandli** (1925&ndash;1985) var en norsk sleggekaster.

Han tok gull i EM i friidrett 1950 og sølv i 1954. I OL-sammenheng kom han på en sjuendeplass i 1952 i Helsingfors, en åttendeplass i 1956 i Melbourne og en ellevteplass i 1960 i Roma. Han var forøvrig Norges  flaggbærer under lekene i Roma. Under EM i friidrett 1962 klarte han ikke å kvalifisere seg til finalen. Han ble norgesmester i sleggekast i årene 1949&ndash;1954, 1956&ndash;1957 og 1960&ndash;1962. I tillegg ble han norgesmester i kulestøt i 1954. Hans prestasjoner i NM gav han hele seks kongepokaler.

EM-seieren gjorde Strandli til Årets idrettsnavn i 1950.

Strandli satte to verdensrekorder i slegge, begge på Bislett. Den første rekorden var på 61,25 meter ble satt i september 1952 og året etter kom den andre på 62,36 meter. Verdensrekorden stod fram til august 1954, da Mikhail Krivonosov kastet 63,34 meter. For sin andre verdensrekord ble Strandli i 1953 for andre gang kåret til Årets idrettsnavn. Han satte i oktober 1962 sin endelige personlige rekord på 63,88 meter i Trondheim, men på det tidspunktet hadde Harold Connolly forbedret verdensrekorden til 70,67 meter.

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Eksterne lenker
*
Google Labs

**Google Labs** var en avdeling på webstedet Google.com der Google viste sine ulike projekter, som enten var ferdigutviklet eller var på betastadiet. 

Google beskrev Labs som «en lekeplass hvor våre mer eventyrlystne brukere kan leke seg med prototyper av noen av våre ville og sprø ideer og gi tilbakemeldinger direkte til ingeniørene som utviklet dem».

Google labs var tilgjengelig fra 2002, til det ble annonsert 20 juli 2011 at den skulle legges ned.

## Referanser
Arbeidergata (Oslo)

:::*Se [[Arbeidergata|pekerside]] for flere forekomster av Arbeidergata.*

**Arbeidergata** (2-4) er en gate som går mellom Professor Aschehougs plass og Stortings plass i Oslo sentrum. 

## Kjente bygninger
**Bohemen Sportspub* åpnet i Arbeidergata 2 i juli 1998, og har blitt stampub til supportere av Vålerenga Fotball. Selve bygningen er fra ca. 1860 og ble bygget som boligeiendom i kombinasjon med smie. Fra rundt 1875 holdt Christiania Dørvriderfabrik til her.

## Referanser


## Litteratur
* Oslo byleksikon

## Eksterne lenker
* 
* Artemisia.no om Arbeidergata 2
MF «Bergensfjord»

:*Navnet «Bergensfjord» er brukt på en rekke skip. Se  [[«Bergensfjord»|flere betydninger]]*

**MF «Bergensfjord»**, er en bilferge bygget i 2006 for Fjord1. Fergen går i rutefart for Fjord1 på Mortavika - Arsvågen.

Fergen ble døpt 25. november 2006 i Florø av daværende samferdselsminister Liv Signe Navarsete. I forbindelse med overtakelsen ble det ble holdt åpen dag i byene Florø, Bergen, Leirvik på Stord, Haugesund og Stavanger.

Fergen satte verdensrekord for oppnådd hastighet med enskrogs pendelferger på Byfjorden i Bergen, 23,5 knop (tilsvarende 43,5 km/t).
## Tidslinje
*2006 - Levert som **MF «Bergensfjord»**  til Fjord1, Flaggstat:  Florø.
*2006 - Døpt.
*2007 - Satt inn i Halhjem - Sandvikvåg.
*2019 - Torghatten Nord tok over sambandet.
*2019 - Satt inn i Mortavika - Arsvågen, som reserve.

*2021/22 - Fremdeles i rederiets flåte, og Fortsatt som reserve i ruten Arsvågen- Mortavika.

## Se også
Her er de fergene **MF «Bergensfjord»** har gått i rute med/er søsterferge til:
*MF «Mastrafjord»
*MF «Raunefjord»
*MF «Stavangerfjord»
*MF «Boknafjord»
*MF «Fanafjord»
## E39 Fergene
**MF «Bergensfjord»** er 1 av 13 gassferjer som går E39, i tillegg til de andre. Her er alle de 26 E39 fergene:
*MF «Eresfjord»
*MF «Romsdal»
*MF «Korsfjord»
*MF «Fannefjord»
*MF «Moldefjord»
*MF «Lote»
*MF «Tidefjord»
*MF «Festøya»
*MF «Gloppefjord»
*MF «Eidsfjord»
*MF «Stord» (Reserveferge)
*MF «Stavanger»
*MF «Oppedal»
*MF «Ampere»
*MF «Bømlo» (Reserveferge)
*MF «Samnøy»
*MF «Færøy»
*MF «Huftarøy»
*MF «Flatøy»
*MF «Lysøy»
*MF «Mastrafjord»
*MF «Raunefjord»
***MF «Bergensfjord»**
*MF «Stavangerfjord»
*MF «Boknafjord»
## Bildegalleri

Bergensfjord at Halhjem.jpg|MF «Bergensfjord» på Halhjem Fergekai 01
Halhjem 01.jpg|MF «Bergensfjord» og MF «Ullensvang» på Halhjem Fergekai
MF Bergenfjord at Sandvikvåg2.JPG|MF «Bergensfjord» ved Sandvikvåg om kvelden 02
MF Bergensfjord Halhjem Fjord1 (01).jpg|MF «Bergensfjord» på Halhjem Fergekai 02
MF Bergensfjord.JPG|MF «Bergensfjord» i farta


## Referanser

## Kilder
* 
* 
* 
## Eksterne lenker
* 
* 
* Informasjon om skip
* Skipsregistrene, Bergen 
* Skipsregistrene, NIS/NOR
Treskonebb

**Treskonebb** (*Balaeniceps rex*) er en stor, flygedyktig fugl i gruppen pelikanfugler (Pelecaniformes). Arten er eneste nålevende representant for slekten *Balaeniceps*, som er en søsterslekt til *Pelecanus* (pelikaner) og nært beslektet med *Scopus* (skyggefugl).

## Beskrivelse

Det karakteristiske nebbet, som er spesielt stort (23x10&nbsp;cm) og ender i en kvass krok og kan minne om en tresko, har gitt denne arten sitt norske navn. Fuglen kan bli omkring 115&ndash;150&nbsp;cm høy (kroppslengden utgjør cirka 100&ndash;120&nbsp;cm) og 4&ndash;7&nbsp;kg tung.

Arten regnes som solitær utenom hekketiden. Hunnen legger 1&ndash;3 egg og inkubasjonstiden er cirka 30 dager. Det tar to&ndash;tre år før ungene blir reproduktive. Treskonebb i fangenskap kan leve til de blir mer enn 30 år gamle.

Den jakter om natten, primært i hurtig bakholdsangrep. Byttet er vanligvis fisk av ulike slag og størrelser, spesielt afrikansk lungefisk, men den tar også amfibier, små vannslanger, firfisler, skilpadder, rotter, fugler og til og med små krokodiller.

## Utbredelse
Arten finnes i sumpområder fra Sør-Sudan til Zambia, men til tross for den store utbredelsen er totalbestanden beskjeden. Man regner med at det finnes færre enn 10&nbsp;000 individer.

Arten trives best der det er papyrusgress, rørsumper og oversvømte sumpområder med flytende vegetasjon.

## Systematikk
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.

## Referanser


## Eksterne lenker
*
Møbelsnekker

En **møbelsnekker** er en snekker som utøver møbelsnekkerfaget, et håndverksfag med lange tradisjoner.  

Møbelsnekkere utfører hovedsakelig arbeider med inventar i hus, det vil si møbler, men kan ofte også fremstille kjøkken, bad, vinduer, dører og trapper. 

For en møbelsnekker er det i tillegg til inngående materialkunnskap viktig med god innsikt innen områdene liming og lakkering. Design og stilhistorie er grunnleggende viktig.

## Utdanning i Norge
Opplæringen starter på videregående skole Vg1 Design og håndverk, Vg1 Bygg og anleggs teknikk eller på  Vg1 Teknikk og industriell produksjon. Første skoleåret er Vg1 Design og håndverk og andre skoleåret er Vg2 Design og trearbeid. Etter 2 år på skole må de gå to år i lære før svenneprøve kan avlegges. Etter ytterligere to år kan man ta mesterprøven.

## Se også
* Ebenist, kunstsnekker som utfører finere snekkerarbeider og arbeider i edle tresorter
* Møbeldesign, produktdesign med fokus på utforming av møbler og andre interiørelementer

## Eksterne lenker
* Utdanning.no sin yrkesbeskrivelse av møbelsnekker
* Design og håndverk – Møbelsnekker
Jess Carlsens gate (Oslo)

**Jess Carlsens gate** (2-14) er en liten gate i bydel St. Hanshaugen som går fra Hausmanns gate til Osterhaus' gate. Gaten er har fått navn etter sagbrukseier Jess Carlsen, som også eide Nordre Skøyen Hovedgård.

## Referanser


## Litteratur
*
Frederiks gate (Oslo)

**Frederiks gate** (1-3, 2) er en sentrumsgate i Oslo som er en del av Ring 1. Frederiks gate går fra St. Olavs gate til Henrik Ibsens gate. Vest for gata ligger blant annet Nisseberget i Slottsparken, i øst blant annet universitetsbygningene ved Karl Johans gate med Universitetshagen og Historisk museum.

## Bygninger
* Kulturhistorisk museum (nr. 2)
* Domus Chemica (nr.3)

## Litteratur
* 

## Eksterne lenker
*
Kristian Augusts gate (Oslo)

:::*Se [[Kristian Augusts gate|pekerside]] for flere forekomster av Kristian Augusts gate.*

**Kristian Augusts gate** (3-23, 2-14) er en sentrumsgate i Oslo. Gaten går fra C.J. Hambros plass til St. Olavs gate hvor Tullins gate er fortsettelsen på gaten. Trikkeskinner for trikker mot Rikshospitalet og Majorstuen går i gaten.

Gaten er oppkalt etter den danske stattholderen i Norge (1809–1810) som ble utnevnt til tronfølger i Sverige (1809), Christian August, hertug av Augustenborg (1768–1810). Han døde plutselig i 1810 og ble dermed aldri konge av Sverige. Gatenavnet ble opprinnelig skrevet *Christian Augusts Gade*; skrivemåten med Kristian kom i bruk rundt århundreskiftet, og *Gade* ble endret til *gate* med rettskrivningsreformen i 1907.

I nr. 17 (de historiske numrene 17 og 19) åpnet i 2020 *[[Domus Juridica]]*, et bygg i ti etasjer og 17 000 kvadratmeter lokaler for ca. 4000 studenter ved Det juridiske fakultet ved Universitetet i Oslo. Fasaden er i rød teglstein og henspiller på gammelt håndverk. Bygget har rik kunstnerisk utsmykning, blant annet Steinar Haga Kristensens freske *Et samfunnsornament* i vestibylen. På adressen stod det opprinnelig en bygård fra 1800-tallet som var barndomshjem for Gina Krog. Etter at den opprinnelige bygården ble revet, stod det et forretningsbygg fra 1939 på adressen, som selv ble revet for å gi plass for Domus Juridica.

## Galleri

Kristian Augusts gate 7 B.jpg|Nr.7 B er tegnet av arkitektene Telje-Torp-Aasen, som mottok Sundts premie i 1989–1990.
Kristian Augusts gate 12.jpg|Nr. 12 er tegnet av Bjercke og Eliassen og oppført i 1953.
Kristian Augusts gate 14.jpg|I nr. 14 er en bygård fra 1876 tegnet av August Tidemand.


## Referanser


## Litteratur
* Oslo byleksikon: Kristian Augusts gate

## Eksterne lenker
*
Stripet sjokolademalle

**Stripet sjokolademalle** er en fisk som er populær i akvaristikken. 
Den blir opp til 24&nbsp;cm lang.
Den er nattaktiv og foretrekker proteinrik mat.
Den er revirhevdende mot artsfeller.
Den har evnen til å lage en kvekkende lyd, noe den ofte benytter seg av hvis den blir fanget f.eks. i en håv.
På hver brystfinne har fisken en kraftig og skarp pigg.

Det vitenskapelige navnet *Platydoras* kommer av gresk *platys*, «flat», og *doras*, «skinn», noe som refererer til den flattrykte hodeformen.

Den foretrekker en pH på 6,0 – 7,5, og en temperatur på mellom 23 og 30 grader celsius.

## Eksterne lenker
*
Johan Castricum

**Johan Castricum** (1915–1999) var en nederlandsk fransiskanerprest. 

Han ble presteviet 15. mars 1942 i Weert, og kom på 1940-tallet til Norge. Sammen med Brita Collett Paus grunnla han Fransiskushjelpen i 1956. Etter et halvt århundre langt virke for den katolske kirke i Norge, som han avsluttet som generalvikar i Oslo Katolske Bispedømme fra 1980 til 1999, reiste han tilbake til Nederland der han døde noen måneder senere.
Coombes

**Coombes** er en landsby (eller grend) og et verdslig sogn i distriktet Adur i grevskapet West Sussex i England. Den ligger omkring 3,2 km nordvest for Shoreham-by-Sea, ved elven Adur. Med bare 51 innbyggere ved folketellingen i 2001 er det verdslige sognet svært lite, og det er derfor ikke noe sogneråd; i stedet holdes åpne sognemøter. Ved folketellingen i 2011 ble befolkningen inkludert det verdslige sognet til Lancing.

## Historie
Kirkesognet Coombes eksisterte under navnet *Cumbe* på tiden av *[[Domesday Book]]* i 1086, da den understøttet to herregårder og deres tilknyttede bosetninger. Coombes var større på den tiden, men verken den eller Applesham (den andre landsbyen) var av stor betydning.

Sognekirken er fra 1000-tallet hvor dens dedikasjon har gått tapt. Den har en del av de mest betydningsfulle veggmalerier fra middelalderen i England, malt i tiden rundt 1100 og som ble gjenoppdaget i 1949. Det er en enkel kirkeklokke på 35 kg som antagelig ble støpt i Normandie. Den er en av de eldste kirkeklokker i Sussex, datert til rund 1150. English Heritage har listet kirken som bevaringsverdig i klasse I for dens arkitektoniske og historiske betydning.

## Referanser


## Litteratur
* Nairn, Ian; Pevsner, Nikolaus (1965): *Sussex. The Buildings of England*. Harmondsworth: Penguin Books, ISBN 0-14-071028-0, s. 113
* Hudson, T.P., red.; Baggs, A.P.; Currie, C.R.J.; Elrington, C.R.; Keeling, S.M.; Rowland, A.M. (1980): ''A History of the County of Sussex: Volume 6 Part 1: Bramber Rape (Southern Part)''. Victoria County History. s. 215–219.

## Eksterne lenker

*Adur District Council 
*«Combes» hos *British History Online*
Pelota under Sommer-OL 1900

**Pelota under Sommer-OL 1900** skulle arrangeres 14. juni 1900 i Neuilly-sur-Seine i Paris. 

Pelota var med på det olympisk programmet for første og eneste gang i 1900 i Paris. Kun to mannlige lag var påmeldt, ett fra Spania og ett fra Frankrike. Det franske laget trakk seg kort tid før kampen på grunn av uenigheter om reglene. Spania ble derfor tilkjent seieren og deretter kåret til olympiske mestere uten spill. Det ble også arrangert en uoffisiell turnering i pelota for profesjonelle utenfor det olympiske programmet.

Pelota er et baskisk ballspill som spilles med massiv ball med to deltakere på hvert lag. Pelota var demonstrasjonsidrett i 1924 i Paris, 1968 i Mexico by og 1992 i Barcelona, siste gangen for både kvinner og menn, de første to gangene kun for menn.    

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Medaljevinnere

## Referanser


## Eksterne lenker
* Basque pelota at the 1900 Summer Olympics hos olympedia.org
* OL-resultater hos Sports-reference.com
Badstugata (Oslo)

**Badstugata** (1–13, 2–8) er en liten gate i strøket Hausmannsområdet i bydel St. Hanshaugen i Oslo, som går mellom Torggata og Mariboes gate. Gaten ligger på nordøstsiden av Torggata Bad, som også har gitt den navn.

Den 22. juli 2011 ble vinduer i Badstugata knust ved bombeangrepet mot regjeringskvartalet.

## Bilder

2011-07-23 Badstugt.jpg|Etter terrorbomben 22. juli 2011 ble Badstugata sperret av.
Badstugata 7–9.jpg|Denne gården (ark. Ole Stein, 1898–99) hadde tidligere gatens eneste adresse i nr. 1. I dag er den nr. 7–9. 


## Litteratur
* Oslo byleksikon

## Eksterne lenker
*
Kuhliål

**Kuhliål** er en liten, slangeaktig fisk som er populær i akvaristikken.

## Beskrivelse
Fisken er åleformet med noe sammentrykte sider, og finnene er veldig små. Ryggfinnen begynner bak midten av kroppen, og gattfinnen et godt stykke bak dette igjen. øynene er dekket med transparent hud. Kroppen har 15-20 mørkebrune til svarte loddrette striper, og mellomrommene mellom dem er lakserød til gulaktig. Undersiden er lys.

Det er umulig å skjelne kjønnene utenom når leken pågår.
I gytetiden blir hunnen ofte svært bred før eggene legges. Det er ikke enkelt å få kuhliålen til å leke i akvarium, men når det er vellykket har man noen hundre grønnaktige egg blant røttene på flyteplanter.

Maksimal lengde er 10&nbsp;cm. Fisken blir kjønnsmoden omtrent ved 7&nbsp;cm lengde. Den har fire par med skjeggtråder rundt munnen.

## Habitat, diett og relatert informasjon
Det naturlige habitatet til kuhliålen er sandbunnen på saktestrømmende elver og klare fjellbekker. De er sosiale fisk og finnes normalt i små grupper. De stimer ikke. 
De er sky og nattaktive, og holder seg nær bunnen. I naturen lever de i et tropisk klima, og foretrekker vann med en pH på 5,5 – 6,5, en hardhet på 5 dGH, og en temperatur på 24 – 30   °C).

## Annet
I naturen leker fisken i grupper i veldig grunt vann. Kuhliålen lever på bunnen og graver seg ned i mykt underlag. 
Det vitenskapelige navnet *Acanthophthalmus* betyr noe slikt som «torn-øye», og kommer av at fisken har en pigg under hvert øye.

## Akvaristikk
Kuhliålen blir ofte holdt i tropiske akvarier. Det er flere arter i slekten *[[Pangio]]* som er like i utseende og selges under samme navn, har lignende behov, og som alle passer utmerket for hjemmeakvarier. De er vanligvis hardføre, lever lenge, og kommer godt overens med sine artsfrender så vel som andre.

Hvis substratet er finkornet, kan *Pangio*-arter grave seg ned i bunnen og bli der i lange perioder, mens de kun kommer fram om natten for å finne mat.

## Eksterne lenker
*
Tautrekking

**Tautrekking** er en gammel idrettsgren som var med på det olympiske programmet fra  1900 til 1920.

Taurekking som tevlingsform har trolig eksistert så lenge som en har hatt tau som kunne tåle det.
Reglene har variert noe, men har alltid gått ut på å trekke motstanderen/motstanderne over en markering i form av en pinne i bakken eller en opptrukken linje.

I overført betydning bruker vi uttrykket om harde forhandlinger, der forhåndsstandpunktene er klare og kompromiss synes uoppnåelig.
Gunn Mari Johansen

**Gunn Mari «Gumman» Johansen** (født 23. november 1980) er en norsk tidligere ishockeyspiller for Vålerenga Kvinner. Moderklubben hennes er Lillehammer. Hun spilte for VIF, og har hittil fire NM-gull og ett NM-sølv med klubben. Hun har også Europa-cupdeltagelse i 2006.

## Referanser


## Eksterne lenker
*
Lancing (West Sussex)

**Lancing** er en landsby og et verdslig sogn i West Sussex i England. Den ligger i distriktet Adur, med Sompting mot vest, Shoreham-by-Sea mot øst og Coombes mot nord. Stedet er en av landsbyene som hevder å være den største i England, med omkring 19&nbsp;000 innbyggere i 2002. Det ble målt 18 810 innbyggere i folketellingen i 2011. Sistnevnte folketelling omfattet også befolkningen i landsbyen Coombes.

## Geografi

Lancing og dets sogn utgjør en del av den smale sentrale seksjonen av Sussex’ kyst mellom mindre Sompting i vest og større Shoreham-by-Sea i øst. Selv ved å ekskludere forsteder har Lancings kjerne den største udelte landsbyområdet i Storbritannia. Dens økonomi er analysert til å være integrert i bydannelsen Brighton/Worthing/Littlehampton (totalt 474 485 innbyggere per 2011). Lancings bosatte område nedenfor South Downs nasjonalpark dekker 9,5 kvadratkilometer, noe som er mesteparten av dets landområde.

De eldste ikke-religiøse bygningene i Lancing er fra omkring år 1500. Landsbyen ble et populært reisemål rundt midten av 1800-tallet. Det er lite igjen av turistnæringen, men det drives noen mindre gjestehus. Utenfor Lancing ligger en strand, som ved lavvann har en lang strekning med fin sand. Sør for kystveien A259 finner man Widewater, som er en lagune med brakkvann. Rett nord for landsbyen ligger Lancing Ring, et naturreservat som inngår i Sussex Downs, et *[[Area of Outstanding Natural Beauty]]* («Område med spesielt vakker natur»). Mot nord ligger et jordbruksområde knyttet til Lancing College Farm, og mot øst Shoreham Airport, som er verdens eldste flyplass som har vært i kontinuerlig drift, og som var base for det britiske flyvåpen (RAF) under den andre verdenskrig. 

Mye av området som nå er dekket av boliger var tidligere familiedrevne frukt- og blomstergårder som leverte til Brighton Market eller Covent Garden i London. 

Jernbanestasjonen Lancing stasjon ble åpnet 24. november 1845, på det som nå heter West Coastway Line. London, Brighton and South Coast Railway åpnet et vognverksted der Churchill industriområde nå ligger. Dette ble nedlagt 1964&ndash;1965.

## Vennskapsbyer
Lancing, (sammen med andre urbane distrikt Adur) har vennskapsbysforhold med:
*  Żywiec, Polen
*  Riom, Frankrike

## Referanser


## Eksterne lenker
* 
* British History Online
* Lancing comes under Adur & Worthing Council
Atlantiske rundhus

**Atlantiske rundhus** er innenfor arkeologien runde steinbygninger fra jernalderen som er funnet i det nordlige og vestlige delen av det skotske fastlandet, de nordligste øyene og på Hebridene.

Atlantiske rundhus er en form for bolig bestående av steingjerder som er helt spesielle for denne regionen, og kan fordeles i to grupper – enkle og komplekse. De markerer en bevegelse vekk fra tidligere enkle og lite tiltalende boliger, slik som på Skara Brae, mot strukturer som var dominerende i landskapet. Et eksempel på et enkel atlantisk rundhus er på Bu på Orknøyene, mens komplekse strukturer inkluderte spesifikke typer som broch, dun og festninger på odder. 

Sirkulære hus var den dominerende arkitektoniske stilen på de britiske øyer siden andre årtusen f.Kr. (tidlig bronsealder). Selv om mange av disse rundhusene ikke har overlevd, er det konstatert at de var basert på vegger av flettverk og oversmørt med leire eller mørtel, og selv om de ble bygget nesten utelukkende ut av stein og steinplater antar man at de hadde koniske tak av tre og tømmer dekker av halm, tilsvarende til rundhus bygd av tømmer som er funnet andre steder.

I 1970 beregnet arkeolog Chris Musson at det var 200 sertifiserte rundhus i Skottland og Storbritannia. En britisk-basert arkeologigruppe anslått at det er over 4000 rundhus. Det første dokumenterte rundhuset ble opprettet på 2000-tallet f.Kr. i sørvestlige Skottland. Bronsealderfolket var kjent for å tilpasse de utjevnede høydelandskapene som ligger i åssider. Ikke ulikt, og åpenbart beslektet, men underliggende trekk av atlantiske rundhus er brocher, som utelukkende ble bygget av stein.

## Referanser


## Se også
* Rundtårn

## Eksterne lenker
* «Bringing landscapes alive: The Atlantic Roundhouses of the Tarbat Peninsula» , *Society of Antiquaries of Scotland*
* «Atlantic Round houses»
Norgesvenn

***Norgesvenn*** er en uformell karakteristikk som gis til utenlandske politikere, artister og andre kjente personer som ofte opptrer i Norge, eller som har en privat relasjon til Norge.

## Kjente «norgesvenner»

### Nålevende
*Jörg Wolfgang Jahn (1936–), tysk komponist med hytte på Melbu, mottaker av Petter Dass-medaljen
*Dronning Margrethe II av Danmark (1940–), gjentatte fotturer i norske fjell
*Linda Evans (1942–), amerikansk skuespiller i *[[Dynastiet]]*, med røtter omkring Evenstad stasjon.
* Steven Van Zandt (1950–) amerikansk skuespiller og musiker 
*Smokie, britisk poprock-band
*Bonnie Tyler (1951–), britisk popsanger
*Randy Crawford (1952–), amerikansk jazz-, soul- og R&B-sanger
*Johnny Logan (1954–), irsk popsanger og Eurovision-vinner
*Chris Medina (1983–), amerikansk-norsk sanger og artist fra Chicago
*Birkir Bjarnason (1988–), islandsk fotballspiller med meritter fra Norge.

### Avdøde
*Walter Mondale (1928–2021), amerikansk politiker fra Minnesota, med røtter i Mundal
*Ludvig Filip av Frankrike (1773–1850), den siste franske konge, med  venner i Trondheim, Bodø, Måsøy og Hammerfest etter sin tur sommeren 1795, og som i 1838 utrustet La Recherche-ekspedisjonen til Finnmark og Svalbard
*Göran Fristorp (1948–2024), svensk visesanger 
*Vilhelm II av Tyskland (1859–1941), tysk keiser, besøkte Norge nesten årlig i mye av sin regjeringstid 
*Frederick Delius (1862–1934), engelsk komponist som ble influert av Henrik Ibsen, Gunnar Heiberg og Edvard Grieg. 
*Torgny Segerstedt (1876–1945), svensk avisredaktør som snakket varmt om norsk motstand under den andre verdenskrig
*Percy Grainger (1882–1961), australsk komponist som gikk her i fjellene sammen med Delius.
*Eubie Blake (1887–1983), jazzpianist som komponerte kjenningsmelodien til Nitimen
*Kurt Schwitters (1887–1948), tysk maler med lengre opphold i steinhytte på Hjertøya utenfor Molde.
*Ludwig Wittgenstein (1889–1951), østerriksk-britisk filosof med hytte ved Skjolden
*Willy Brandt (1913–1992), tysk politiker og forbundskansler, som gikk i dekning for nazistene i  Norge på 1930-tallet.
*Roald Dahl (1916–1990), norsk-walisisk forfatter fra Cardiff med norske foreldre, og som i sin barndom ferierte ved Tjøme.
*Horst Tappert (1923–2008), tysk skuespiller, kjent som Derrick og med hytte på Hamarøy.
*Billy Wright (1924–1994), ledet sportsquizzer i NRK (1959-60) og tippekamp-ekspert for NRK såvel som VG (1971–72).
*Earle Hyman (1926–2017), amerikansk skuespiller og Ibsen-tolker, med hytte i Skånevik 
*Kofi Annan (1938–2018), ghananesisk diplomat og FNs generalsekretær 1997–2006, som har gått tur på Hardangervidda flere ganger.
*Chick Corea (1941–2021), jazzmusiker som var ofte i landet og spilte med mange norske musikere.
*Jimmy Carter (1924–2024), amerikansk president og fredsprisvinner

## Referanser


## Eksterne lenker
*  Artikkel i Dagbladet fra desember 1998
*  Norsk ordboks oppslag om norgesvenn